Komission asetus (EY) N:o 643/2000, annettu 28 päivänä maaliskuuta 2000, euron käyttöön liittyvistä yksityiskohtaisista säännöksistä talousarvion toteuttamisessa rakennerahastojen osalta



Virallinen lehti nro L 078 , 29/03/2000 s. 0004 - 0005



Komission asetus (EY) N:o 643/2000, annettu 28 päivänä maaliskuuta 2000, euron käyttöön liittyvistä yksityiskohtaisista säännöksistä talousarvion toteuttamisessa rakennerahastojen osalta EUROOPAN YHTEISÖJEN KOMISSIO, joka ottaa huomioon Euroopan yhteisöjen perustamissopimuksen, ottaa huomioon neuvoston asetuksen (EY) N:o 1260/1999, annettu 21 päivänä kesäkuuta 1999, rakennerahastoja koskevista yleisistä säännöksistä(1), ja etenkin sen 33 artiklan ja 53 artiklan 2 kohdan, sekä katsoo seuraavaa: (1) Asetuksen (EY) N:o 1260/1999 33 artiklassa säädetään, että rakennerahastojen osalta komission tekemät rahastojen rahoituspäätösten sekä maksusitoumusten ja maksujen määrät ilmoitetaan ja suoritetaan euroissa komission vahvistamien yksityiskohtaisten sääntöjen mukaisesti. (2) Jäsenvaltioiden, joiden rahana on euro, valuutan ja euron välinen muuntokurssi on kiinnitetty peruuttamattomasti neuvoston asetuksella (EY) N:o 2866/98(2). Sellaisten jäsenvaltioiden osalta, joiden rahana ei ole euro, muuntokursseina käytetään tiettyjen 21 päivänä joulukuuta 1977 annetun varainhoitoasetuksen säännösten soveltamista koskevista yksityiskohtaisista säännöistä 9 päivänä joulukuuta 1993 annetun komission asetuksen (Euratom, EHTY, EY) N:o 3418/93(3), sellaisena kuin se on viimeksi muutettuna päätöksellä 1999/537/EY, EHTY, Euratom(4), 1 artiklan mukaisia kursseja, euron kuukausikurssin laskentaperusteena on edellisen kuukauden toiseksi viimeisen arkipäivän kurssi. Nämä vaihtokurssit julkaistaan Euroopan yhteisöjen virallisen lehden C-sarjassa. (3) Asetuksen (EY) N:o 1260/1999 52 artiklan 1 kohdassa tarkoitettujen siirtymäsäännösten mukaisesti on aiheellista pitää voimassa rakennerahastojen toiminnan yhteensovittamista keskenään sekä Euroopan investointipankin toiminnan ja muiden rahoitusvälineiden kanssa annetun asetuksen (ETY) N:o 2052/88 soveltamisesta 19 päivänä joulukuuta 1988 annetun asetuksen (ETY) N:o 4253/88(5), sellaisena kuin se on viimeksi muutettuna asetuksella (EY) N:o 3193/94(6), mukaisesti hyväksytyt tukitoimet. Samoin on aiheellista pitää voimassa maksamista koskevia yksityiskohtaisia säännöksiä, joista säädetään komission asetuksessa (ETY) N:o 1866/90, annettu 2 päivänä heinäkuuta 1990, ecun käyttöön liittyvistä yksityiskohtaisista säännöistä talousarvion toteuttamisessa rakennerahastojen osalta(7), sellaisena kuin se on viimeksi muutettuna asetuksella (EY) N:o 2745/94(8). (4) Perustamissopimuksen 147 artiklassa tarkoitettua komiteaa, maatalouden rakenteiden ja maaseudun kehittämisen komiteaa sekä kalastus- ja vesiviljelyalan komiteaa on kuultu tämän asetuksen johdosta. (5) Tässä asetuksessa säädetyt toimet ovat aluekehityksen ja alueellisen uudelleenjärjestelyn komitean lausunnon mukaisia, ON ANTANUT TÄMÄN ASETUKSEN: 1 artikla Suunnitelmien, rahastoille osoitettujen maksupyyntöjen ja lopullisten vuosittaisten täytäntöönpanokertomusten esittäminen 1. Kehittämissuunnitelmat, tukitoimipyyntöihin liittyvät rahoitussuunnitelmat ja ohjelma-asiakirjojen täydennykset samoin kuin asetuksessa (EY) N:o 1260/1999 tarkoitetut lopulliset vuosittaiset täytäntöönpanokertomukset esitetään komissiolle euromääräisinä. 2. Lopullisissa vuosittaisissa täytäntöönpanokertomuksissa esitettyjen euromääräisten menojen on vastattava määriltään 2 artiklaa soveltamalla saatuja määriä. 2 artikla Maksut 1. Maksupyyntöjen perusteluina olevat menoselvitykset, jotka maksuviranomainen todentaa asetuksen (EY) N:o 1260/1999 32 artiklan 3 kohdan säännösten mukaisesti, esitetään euromääräisinä. 2. Jäsenvaltiot, joiden rahana ei pyynnön esittämisajankohtana ole euro, muuntavat omassa valuutassaan toteutuneet menot euroiksi sitä kuukautta, jona tukitoimesta vastaava maksuviranomainen on kirjannut nämä menot kyseiselle toimelle, edeltävän kuukauden toiseksi viimeiseen komission arkipäivän mukaista kurssia käyttäen. 3. Euron tullessa jäsenvaltion rahaksi edellisessä kohdassa tarkoitettua muuntomenettelyä sovelletaan kaikkiin menoihin, jotka maksuviranomainen on kirjannut ennen jäsenvaltion valuutan ja euron kiinteän muuntokurssin voimaantuloa. 3 artikla Kumoaminen Asetus (ETY) N:o 1866/90 kumotaan sanotun kuitenkaan rajoittamatta asetuksen (EY) N:o 1260/1999 52 artiklassa tarkoitettujen siirtymäsäännösten soveltamista. 4 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä maaliskuuta 2000. Komission puolesta Michaele Schreyer Komission jäsen (1) EYVL L 161, 26.6.1999, s. 1. (2) EYVL L 359, 31.12.1998, s. 1. (3) EYVL L 315, 16.12.1993, s. 1. (4) EYVL L 206, 5.8.1999, s. 24. (5) EYVL L 374, 31.12.1988, s. 1. (6) EYVL L 337, 24.12.1994, s. 11. (7) EYVL L 170, 3.7.1990, s. 36. (8) EYVL L 290, 11.11.1994, s. 4.